
Európsky parlament,
–	so zreteľom na návrh Komisie pre Európsky parlament a Radu (COM(2026)0360 – C10‑0124/2026),
[bookmark: _Hlk230701067]–	so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (ďalej len „EGF“), ktorým sa zrušuje nariadenie (EÚ) č. 1309/2013[footnoteRef:1] (ďalej len „nariadenie o EGF“), zmenené nariadením (EÚ) 2026/1139[footnoteRef:2], [1:  	Ú. v. EÚ L 153, 3.5.2021, s. 48, ELI: http://data.europa.eu/eli/reg/2021/691/oj.]  [2:  	Ú. v. EÚ L, 2026/1139, 20.5.2026, ELI: http://data.europa.eu/eli/reg/2026/1139/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:3], zmenené nariadením (EÚ, Euratom) 2024/765[footnoteRef:4], a najmä na jeho článok 8, [3:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.]  [4:  	Ú. v. EÚ L, 2024/765, 29.2.2024, ELI: https://eur-lex.europa.eu/eli/reg/2024/765/oj.] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:5], a najmä na jej bod 9, [5:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na správu Výboru pre rozpočet (A10-0179/2026),
A.	keďže Únia vytvorila legislatívne a rozpočtové nástroje s cieľom poskytovať dodatočnú podporu pracovníkom, ktorí pociťujú dôsledky veľkých štrukturálnych udalostí a zmien v usporiadaní svetového obchodu alebo ktorým hrozí prepustenie v podniku v reštrukturalizácii, a pomôcť pri ich opätovnom začleňovaní do trhu práce alebo pri zmene zamestnania; keďže táto pomoc sa uskutočňuje formou finančnej podpory poskytovanej pracovníkom;
B.	keďže finančné príspevky z EGF by mali byť zacielené predovšetkým na aktívne politiky trhu práce a personalizované služby zamerané na rýchle opätovné začlenenie prijímateľov do trhu práce a mali by im ponúkať odbornú prípravu na získanie zručností, ktoré im uľahčia prístup na trh práce alebo ich podporia pri zmene zamestnania;
C.	keďže v článku 11 ods. 1 nariadenia o EGF sa stanovuje, že na podnet Komisie sa najviac 1,5 % ročného stropu EGF môže poskytnúť na technickú pomoc; 
D.	keďže technická pomoc môže zahŕňať technické a administratívne výdavky na vykonávanie EGF, ako sú napríklad činnosti prípravy, monitorovania, kontroly, auditu a hodnotenia, ako aj zber údajov, komunikačné činnosti a činnosti, ktoré zlepšujú viditeľnosť EGF ako fondu, alebo v súvislosti s osobitnými projektmi a inými opatreniami technickej pomoci; keďže technická pomoc zahŕňa poskytovanie informácií a usmernení členským štátom a sociálnym partnerom o EGF, ako aj cielenú osvetovú činnosť zameranú na členské štáty, ktoré nevyužívali podporu EGF vôbec alebo ju využívali len v malej miere; keďže činnosti technickej pomoci by mali prispieť k zlepšeniu účinnosti, dostupnosti a viditeľnosti EGF s osobitným zameraním na merateľné výsledky, administratívne zjednodušenie a vykonávanie orientované na používateľa pre členské štáty a prijímateľov; keďže viaceré členské štáty ešte stále nevyužili EGF napriek tomu, že čelia procesom reštrukturalizácie a prepúšťaniu porovnateľným s tými, ku ktorým dochádza v prijímajúcich členských štátoch; keďže na zabezpečenie rovnakého prístupu k príležitostiam, ktoré EGF ponúka v celej Únii, sú preto potrebné cielené činnosti na zvyšovanie informovanosti a osvetové činnosti;
E.	keďže navrhovaná suma 210 000 EUR zodpovedá približne 0,60 % maximálneho ročného rozpočtu vyčleneného pre EGF v roku 2026; keďže EGF poskytuje významnú podporu pracovníkom postihnutým reštrukturalizáciou a prepúšťaním; keďže konkurencieschopné európske hospodárstvo, znížená administratívna záťaž a podnikateľské prostredie priaznivé pre investície a inovácie sú naďalej nevyhnutné na zachovanie kvalitných pracovných miest a zníženie počtu pracovníkov, ktorí potrebujú podporu v rámci EGF;
1.	súhlasí s mobilizáciou 210 000 EUR a opatreniami, ktoré Komisia navrhuje financovať ako technickú pomoc v súlade s článkom 11 ods. 1 a 4, ako aj článkom 12 ods. 2, 3 a 4 nariadenia o EGF; zdôrazňuje, že výdavky na technickú pomoc by mali zostať primerané, efektívne a zamerané na činnosti, ktoré preukázateľne zlepšujú prístup k podpore prepustených pracovníkov a celkovú účinnosť EGF;
2.	berie na vedomie, že Komisia využije dostupný rozpočet v rámci administratívnej podpory na konanie zasadnutí expertnej skupiny kontaktných osôb EGF (dvaja členovia z každého členského štátu) a jedného seminára za účasti implementujúcich orgánov EGF a sociálnych partnerov na podporu vytvárania sietí medzi členskými štátmi; vyzýva Komisiu, aby na tieto schôdze a semináre naďalej systematicky pozývala Európsky parlament v súlade s príslušnými ustanoveniami rámcovej dohody o vzťahoch medzi Európskym parlamentom a Komisiou;
3.	zdôrazňuje, že treba ďalej posilňovať všeobecnú informovanosť o EGF a jeho viditeľnosť; poukazuje na skutočnosť, že takýto cieľ sa dá dosiahnuť uvádzaním EGF v rozličných publikáciách a audiovizuálnych aktivitách Komisie, ako je stanovené v článku 11 ods. 1 nariadenia o EGF, a šírením cielených informácií vnútroštátnym, regionálnym a miestnym orgánom, sociálnym partnerom a širšej verejnosti; v tejto súvislosti víta prevádzku osobitnej webovej stránky pre EGF a vyzýva Komisiu, aby ju pravidelne aktualizovala a rozširovala; vyzýva Komisiu, aby pri zvyšovaní informovanosti a komunikačných činnostiach venovala osobitnú pozornosť členským štátom, ktoré EGF ešte nevyužili alebo ho využili len v obmedzenej miere, vrátane tých, ktoré čelia významným procesom reštrukturalizácie a prepúšťaniu, s cieľom zlepšiť znalosti o EGF a uľahčiť prístup k podpore z EGF;
4.	zdôrazňuje potrebu ďalšieho zjednodušenia postupu podávania žiadostí o príspevok z EGF; v tejto súvislosti víta prevádzku systému elektronickej výmeny údajov a prácu na štandardizovaných postupoch pre žiadosti o príspevok z EGF, ktorú vykonáva Komisia; vyzýva Komisiu, aby naďalej znižovala administratívnu záťaž a skracovala čas medzi podaním žiadosti a poskytnutím podpory prijímateľom a zároveň zabezpečila úplnú transparentnosť a rozpočtovú kontrolu Európskeho parlamentu ako jednej zložky rozpočtového orgánu;
5.	zdôrazňuje, že je dôležité zabezpečiť, aby si pracovníci zasiahnutí hromadným prepúšťaním, zatváraním a premiestňovaním podnikov mohli nájsť zamestnanie a nové príležitosti; zdôrazňuje preto, že EGF by mal naďalej uprednostňovať opatrenia v oblasti odbornej prípravy a rekvalifikácie pre prepustených pracovníkov a ponúkať možnosti odbornej prípravy a kvalifikácie, ktoré uľahčujú ich opätovné začlenenie do trhu práce; zdôrazňuje, že hodnotenia vplyvu EGF by sa mali zamerať na meranie opätovného začlenenia prijímateľov do zamestnania a účinnosti poskytovanej odbornej prípravy s cieľom priebežne zlepšovať a prispôsobovať spôsoby odbornej prípravy a podporné opatrenia;
6.	víta činnosti, ktoré zvyšujú informovanosť členských štátov, sociálnych partnerov a podnikov o zmenách nariadenia o EGF, ktoré zahŕňajú možnosť poskytovať podporu aj pracovníkom, ktorým hrozí prepustenie v podniku v reštrukturalizácii;
7.	zdôrazňuje, že výdavky financované v rámci technickej pomoci by mali podliehať prísnemu monitorovaniu a pravidelnému hodnoteniu s cieľom zabezpečiť správne finančné riadenie, nákladovú efektívnosť a citeľnú pridanú hodnotu pre členské štáty a prijímateľov; vyzýva Komisiu, aby poskytla podrobné informácie o využívaní zdrojov technickej pomoci a o konkrétnych výsledkoch dosiahnutých prostredníctvom financovaných činností;
8.	schvaľuje rozhodnutie, ktoré je uvedené v prílohe k tomuto uzneseniu;
9.	poveruje svoju predsedníčku, aby podpísala toto rozhodnutie spoločne s predsedom Rady a aby zabezpečila jeho uverejnenie v Úradnom vestníku Európskej únie;
10.	poveruje svoju predsedníčku, aby postúpila toto uznesenie spolu s prílohou Rade a Komisii.

[bookmark: _Toc233795105]PRÍLOHA: ROZHODNUTIE EURÓPSKEHO PARLAMENTU A RADY
o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na podnet Komisie (EGF/2026/000 TA 2026 – Technická pomoc)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013[footnoteRef:6], a najmä na jeho článok 15 ods. 1 prvý pododsek, [6:  	Ú. v. EÚ L 153, 3.5.2021, s. 48, ELI: http://data.europa.eu/eli/reg/2021/691/oj.] 

so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:7], a najmä na jej bod 9, [7:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj. ] 

so zreteľom na návrh Európskej komisie,
keďže:
(1)	Európsky fond na prispôsobenie sa globalizácii na pomoc pracovníkom, ktorí prišli o zamestnanie (ďalej len „EGF“), má za cieľ preukázať solidaritu a podporovať dôstojné a udržateľné zamestnanie v Únii tým, že bude v prípade veľkých reštrukturalizačných udalostí poskytovať podporu pracovníkom, ktorí boli prepustení, a samostatne zárobkovo činným osobám, ktorých činnosť bola ukončená, a že im bude pomáhať v tom, aby si čo najskôr našli dôstojné a udržateľné zamestnanie.
(2)	Podľa článku 8 nariadenia Rady (EÚ, Euratom) 2020/2093[footnoteRef:8] zmeneného nariadením Rady (EÚ, Euratom) 2024/765[footnoteRef:9] a článku 16 nariadenia (EÚ) 2021/691 nesmie EGF prekročiť maximálnu ročnú sumu 30 miliónov EUR (v cenách z roku 2018). [8:  	Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj).]  [9:  	Nariadenie Rady (EÚ, Euratom) 2024/765 z 29. februára 2024, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 až 2027 (Ú. v. EÚ L, 2024/765, 29.2.2024, ELI: http://data.europa.eu/eli/reg/2024/765/oj).] 

(3)	V nariadení (EÚ) 2021/691 sa stanovuje, že na podnet Komisie sa môže na technickú pomoc každoročne použiť najviac 1,5 % ročnej maximálnej sumy EGF.
(4)	Táto pomoc je potrebná na plnenie povinností pri vykonávaní EGF stanovených v článku 11 nariadenia (EÚ) 2021/691, najmä pokiaľ ide o monitorovanie a zber údajov, ako aj komunikačné činnosti a činnosti na zviditeľnenie EGF.
(5)	Preto by sa mali mobilizovať prostriedky EGF s cieľom poskytnúť na podnet Komisie 210 000 EUR na technickú pomoc,
PRIJALI TOTO ROZHODNUTIE:

Článok 1

[bookmark: _Hlk230695449]V rámci všeobecného rozpočtu Únie na rozpočtový rok 2026 sa mobilizuje Európsky fond na prispôsobenie sa globalizácii na pomoc pracovníkom, ktorí prišli o zamestnanie, s cieľom poskytnúť sumu 210 000 EUR vo forme viazaných a platobných rozpočtových prostriedkov.

Článok 2

Toto rozhodnutie nadobúda účinnosť dňom jeho uverejnenia v Úradnom vestníku Európskej únie. 

Za Európsky parlament	Za Radu
predsedníčka	predseda/predsedníčka

